CELEX: 62016TN0338
Language: da
Date: 2016-06-22 00:00:00
Title: Sag T-338/16 P: Appel iværksat den 22. juni 2016 af Richard Zink til prøvelse af Personalerettens dom af 11. april 2016 i sag F-77/15, Zink mod Kommissionen

22.8.2016   
            
            
               DA
            
            
               Den Europæiske Unions Tidende
            
            
               C 305/46
            
         Appel iværksat den 22. juni 2016 af Richard Zink til prøvelse af Personalerettens dom af 11. april 2016 i sag F-77/15, Zink mod Kommissionen
   (Sag T-338/16 P)
   (2016/C 305/62)
   Processprog: fransk
   
      Parter
   
   
      Appellant: Richard Zink (Bamako, Mali) (ved advokaterne N. de Montigny og J.-N. Louis)
   
      Den anden part i appelsagen: Europa-Kommissionen
   
      Appellantens påstande
   
   
               —
            
            
               Ophævelse af dom afsagt af Personaleretten (Anden Afdeling) den 11. april 2016 i sag F-77/15 (Zink mod Kommissionen).
            
         
               —
            
            
               Annullation af den af Kontoret for Forvaltning og Fastsættelse af Individuelle Rettigheder trufne afgørelse om at begrænse betalingen af udlandstillæg, som fejlagtigt ikke var blevet udbetalt siden 1. september 2007, til en periode på 5 år.
            
         
               —
            
            
               Kommissionen tilpligtes at betale appellanten de udlandstillæg, som denne har haft ret til siden den 1. september 2007, med tillæg af morarenter beregnet på grundlag af den af Den Europæiske Centralbank fastsatte rentesats for de vigtigste refinansieringstransaktioner, forhøjet med to point, af de beløb, som allerede er udbetalt til appellanten i form af løntilgodehavender (udlandstillæg), og af de beløb, som fortsat skyldes, at regne fra disse beløbs respektive forfaldsdatoer og til fuld betaling sker, med fradrag af de beløb, der allerede er betalt.
            
         
               —
            
            
               Kommissionen tilpligtes at betale sagens omkostninger ved begge instanser.
            
         
      Anbringender og væsentligste argumenter
   
   Til støtte for appellen har appellanten fremført fire anbringender.
   
               1.
            
            
               Det første anbringende er, at der er sket tilsidesættelse af vedtægtens artikel 62.
            
         
               2.
            
            
               Det andet anbringende er, at der er sket tilsidesættelse af princippet om, at retsakter fra Kommissionen skal være lovlige.
            
         
               3.
            
            
               Det tredje anbringende er, at der er sket tilsidesættelse af begrænsningen på 5 år af de skyldige tilgodehavender.
            
         
               4.
            
            
               Det fjerde anbringende er, at der er sket tilsidesættelse af begrundelsespligten.